नई दिल्ली, 2019 का चुनावी बिगुल बजते ही बिहार की राजनीति दिलचस्प मोड़ पर पहुंच गई है. एक साल पहले आरजेडी और कांग्रेस का साथ छोड़ बीजेपी का दामन थामने वाले नीतीश कुमार अब एनडीए में अपनी हिस्सेदारी को लेकर सख्त मोड में नजर आ रहे हैं. रविवार को दिल्ली में आयोजित जेडीयू (जनता दल यूनाइटेड) की राष्ट्रीय कार्यकारिणी में उन्होंने साफ किया कि जो उनकी पार्टी को नजरअंदाज करेगा, वह राजनीति में खुद इग्नोर हो जाएगा. तो क्या नीतीश के पास इतनी ताकत है, जो बीजेपी को उनकी शर्तें मानने पर मजबूर करेगी या फिर उन्हें अपनी उपेक्षा का डर सता रहा है, जिसे लेकर वो पहले ही सचेत हैं.